ຜູ້ນຳການເມືອງ ໃນກຣີສ ບໍ່ສາມາດ ຈັດຕັ້ງລັດຖະບານ
ພວກຜູ້ນຳພັກການເມືອງຕ່າງໆໃນກຣີສ ບໍ່ສາມາດ ປະກອບຄະນະລັດຖະບານ ສາມັກຄີຊາດໄດ້
ເປັນທີ່ຄາດກັນວ່າ ທ່ານ Evangelos Venizelos ຜູ້ນຳພັກສັງຄົມນິຍົມຂອງກຣີສຈະມອບ ຄວາມຮັບຜິດຊອບໃນການສ້າງຕັ້ງລັດຖະບານສາມັກຄີຊາດຄືນໃຫ້ແກ່ປະທານາທິບໍດີກຣີສ ໃນວັນເສົາມື້ນີ້ຫຼັງຈາກທ່ານບໍ່ສາມາດແກ້ໄຂບັນຫາຕິດຂັດທາງດ້ານການເມືອງແລະຕ່າວປີ້ນ ຄວາມຈຳເປັນ ທີ່ຈະຕ້ອງໄດ້ທຳການເລືອກຕັ້ງໃໝ່ ໃນວັນສຸກວານນີ້ ທ່ານ Venizelos ໄດ້ປະກາດວ່າ ພັກຊ້າຍຈັດ Syriza ປະຕິເສດບໍ່ຍອມ ເຂົ້າຮ່ວມກັບພັກສັງຄົມນິຍົມ ແລະພັກນິຍົມແນວທາງເດີມ ເພື່ອຈັດຕັ້ງລັດຖະບານສາມັກຄີ ຊາດຂຶ້ນ ເນື່ອງຈາກບໍ່ສາມາດຕົກລົງກັນໄດ້ ກ່ຽວກັບ ໂຄງການປະຢັດມັດທະຍັດຂອງກຣີສ ພັກສັງຄົມນິຍົມແລະພັກນິຍົມແນວທາງເດີມປະຊາທິປະໄຕໃໝ່ໄດ້ສະເໜີທີ່ຈະຄ່ອຍຫຼຸດຜ່ອນ ເທື່ອລະເລັກລະນ້ອຍມາດຕະ ການທີ່ເຄັ່ງຄັດຕ່າງໆ ທີ່ສະຫະພາບຢູໂຣບແລະອົງການກອງ ທຶນສາກົນ IMF ໄດ້ບັງຄັບໃຫ້ກຣີສຕ້ອງປະຕິບັດຕາມເພື່ອເປັນການແລກປ່ຽນກັບການໃຫ້ ເງິນກູ້ຢືມກ້ອນໃຫຍ່ ພວກຝ່າຍຊ້າຍຂອງກຣີສຕ້ອງການໃຫ້ຍົກເລີກມາດຕະການເຫຼົ່ານີ້ໃນ ທັນທີ ຖ້າຫາກຍັງບໍ່ສາມາດຕົກລົງກັນໄດ້ພາຍໃນວັນທີ 17 ເດືອນນີ້ ຈຳເປັນຈະຕ້ອງໄດ້ມີ ການເລືອກຕັ້ງຄັ້ງໃໝ່ ເປັນທີ່ຄາດກັນວ່າ ປະທານາທິບໍດີ Karolos Papoulias ຈະຮຽກຮ້ອງ ໃຫ້ທຸກພັກການ ເມືອງ ຈັດຕັ້ງລັດຖະບານປະສົມສຸກເສີນຂຶ້ນເພື່ອປົກຄອງປະເທດ ໄປຈົນກວ່າມີການເລືອກ ຕັ້ງໃໝ່ ບັນດາຜູ້ມີສິດປ່ອນບັດຊາວກຣີສ ໄດ້ລົງໂທດທັງພັກສັງຄົມນິຍົມ PASOK ແລະພັກປະ ຊາທິປະໄຕໃໝ່ທີ່ໄດ້ຊຸກຍູ້ໃຫ້ມີການຮັບຜ່ານມາດຕະການປະຢັດມັດທະຍັດທີ່ເຄັ່ງຄັດເພື່ອ ເປັນການແລກປ່ຽນ ກັບເງິນກູ້ຢືມກ້ອນໃຫຍ່ຂອງນາໆຊາດ ສຳຫຼັບຫຼີກລ້ຽງບໍ່ໃຫ້ກຣີສ ລົ້ມລະລາຍ ທ່ານ Venizelos ເປັນຜູ້ນຳຄົນທີ 3 ຂອງກຣີສ ທີ່ໄດ້ພະຍາຍາມສ້າງຕັ້ງລັດຖະບານແຕ່ ບໍ່ປະສົບກັບຄວາມສຳເລັດຫຼັງຈາກການເລືອກຕັ້ງທີ່ບໍ່ມີຜົນຕັດສິນຊີ້ຂາດໃນມື້ວັນອາທິດ ແລ້ວ ໃນຕອນເຊົ້າວານນີ້ ທ່ານ Venizelos ໄດ້ພົບປະກັບຜູ້ນຳຂອງພັກນິຍົມແນວທາງເດີມ ທ່ານ Antonis Samaras ເພື່ອເຈລະຈາຫາລືກ່ຽວກັບການສ້າງຕັ້ງລັດຖະບານປະສົມ ພັນທະມິດທີ່ອາດເປັນໄປໄດ້ອີກແບບນຶ່ງກໍຄືພັກນິຍົມປະຊາທິປະໄຕຊ້າຍນ້ອຍໆພັກນຶ່ງ ກ່າວວ່າ ຕົນຈະເຂົ້າຮ່ວມລັດຖະບານທີ່ປະກອບດ້ວຍພັກສັງຄົມນິຍົມແລະພັກນິຍົມແນວ ທາງເດີມປະຊາທິປະໄຕໃໝ່ທໍ່ນັ້ນ ແລະບໍ່ໄດ້ຮວມເອົາພັກ Syriza ຜູ້ນຳຂອງພັກ Syriza ທ່ານ Alexis Tsipras ກ່າວວ່າ ປະຊາຊົນຊາວກຣີສໄດ້ພາກັນ ປ່ອນບັດ ຕໍ່ຕ້ານມາດຕະການປະຢັດມັດທະຍັດ ທີ່ບັງຄັບໃຫ້ກຣີສປະຕິບັດໂດຍສະຫະ ພາບຢູໂຣບແລະອົງການ IMF ແລະຄວາມໄຝ່ຝັນຂອງພວກເຂົາເຈົ້າ ຈະບໍ່ເອົາຫົວຊາບໍ່ ໄດ້ ພັກປະຊາທິປະໄຕໃໝ່ໄດ້ຊະນະບ່ອນນັ່ງຫຼາຍກວ່າໝູ່ໃນການເລືອກຕັ້ງໃນມື້ວັນອາທິດ ຜ່ານມາ ຕິດຕາມໂດຍພັກຊ້າຍຈັດ ແລະພັກສັງຄົມນິຍົມ ແຕ່ບໍ່ມີພັກໃດໄດ້ຮັບບ່ອນນັ່ງ ພຽງພໍສຳຫຼັບຈັດຕັ້ງລັດຖະບານໄດ້ຕາມລຳພັງ